KIRJALLINEN KYSYMYS E-4057/00 esittäjä(t): Generoso Andria (PPE-DE), Umberto Scapagnini (PPE-DE) ja Stefano Zappalà (PPE-DE) komissiolle. Maanviljely Capaccio-Paestumissa.



Virallinen lehti nro 187 E , 03/07/2001 s. 0123 - 0124



KIRJALLINEN KYSYMYS E-4057/00 esittäjä(t): Generoso Andria (PPE-DE), Umberto Scapagnini (PPE-DE) ja Stefano Zappalà (PPE-DE) komissiolle (9. tammikuuta 2001) Aihe: Maanviljely Capaccio-Paestumissa Salernonlahdella sijaitsevalle Capaccio-Paestumin alueelle on säädetty rajoituksia sen lukuisien arkeologisten rikkauksien vuoksi (doorilaiset temppelit, muinainen hautausmaa jne.). Kyseinen alue on erityisen hedelmällinen siellä virtaavan Sele-joen ja muiden vesistöjen ansiosta. Yhteisön normeilla pyritään aivan oikeutetusti takaamaan alueen mittaamattoman arvokkaan kulttuuriperinnön suojeleminen, mutta niissä ei oteta huomioon sitä, että samalla alueella on harjoitettu maataloutta jo satojen vuosien ajan (puhvelinkasvatus, vihannesviljely jne.). Voisiko komissio ryhtyä toimiin sen takaamiseksi, että kyseisen alueen paikallisviranomaiset ryhtyvät arkeologisen kulttuuriperinnön ja maiseman suojelemisen lisäksi tarvittaviin toimiin, jotta asianomaiset maanviljelijät voisivat saada erityisiä lupia maatilojensa kehittämiseen ja jotta he saisivat lisäksi verohelpotuksia ja rahoitusta sekä taloudellista tukea Euroopan unionilta? Aikooko komissio ryhtyä toimiin sen varmistamiseksi, että kaikki asianomaiset voivat hyötyä samoista mahdollisuuksista kuin ne maanviljelijät, jotka eivät asu rajoituksin suojatuilla alueilla? Franz Fischlerin komission puolesta antama vastaus (16. helmikuuta 2001) Komissio on sitä mieltä, että kaikki viranomaisten toteuttamat maatalousalan tukitoimenpiteet edellyttävät arkeologisen kulttuuriperinnön ja maiseman sekä ympäristön suojelemista koskevan voimassa olevan lainsäädännön noudattamista riippumatta siitä, onko kysymyksessä yksinomaan kansallinen toimenpide vaiko yhteisön tason yhteisrahoitusta rakennerahastoista tai kysymyksessä olevan alueen maaseudun kehittämistä koskevan suunnitelman mukaisesti saava toimenpide. Siltä osin kuin kysymyksessä on komission mahdollisuus vaikuttaa paikallisviranomaisten toimintaan, jotta maanviljelijät voisivat saada erityisiä lupia maatilojensa kehittämiseen ja jotta he saisivat lisäksi maksu- ja verohelpotuksia sekä kansallista rahoitusta, komissio katsoo, ettei tämä tehtävä kuulu sen toimivaltaan. Jos kansallisia tukia otetaan käyttöön, komission toimivalta rajoittuu valtiontukia koskevien sääntöjen noudattamisen valvontaan EY:n perustamissopimuksen 8789 artiklan (entinen 9294 artikla) nojalla. Edellä mainittujen ohjelmien mukaista yhteisön tason yhteisrahoitusta saavien tukien osalta on korostettava sitä, että 8. elokuuta 2000 tehdyllä komission päätöksellä ohjelmakaudeksi 20002006 hyväksytyssä tavoitteen 1 kohdealueita Campanian alueella koskevassa toimenpideohjelmassa ei määrätä kyseiseen alueeseen rajoittuvista maaseudun kehittämistä koskevista erityisistä toimenpiteistä. Alueviranomaiset voisivat kuitenkin käyttämällä toimivaltaansa kyseisen toimenpiteen toteuttamiseksi määrätä edellä mainittua toimenpideohjelmaa koskevien toimenpiteiden edistämistä koskevista erityisistä edellytyksistä niillä alueilla, joilla edellä mainittuja rajoituksia sovelletaan, edellyttäen, että nämä erityiset edellytykset ovat rakennerahastoja ja maaseudun kehittämistä koskevien yhteisön asetusten mukaisia.